
Mbi licencën e subjektit televizIv kabllor “TV ALFA”

Në mbështetje të nenit 7, pika 21 nenit 22, nenit 30 dhe nenit 124 të ligjit nr.8410, datë 30.9.1998, “Për radion dhe televizionin publik e privat në Republikën e Shqipërisë”, rregullores “Për licencimin e operatorëve radiotelevizivë të transmetimeve me kabëll”, miratuar me vendimin e KKRT-së nr.221, datë 30.3.2004, Këshilli Kombëtar i Radios dhe Televizionit

Vendosi:

1. T’i heqë  licencën shoqërisë “Alfa” sh.p.k. për televizionin kabllor privat ALFA në qytetet Shkodër dhe Tiranë.
2. Licencat nr.002/RTVK dhe nr.007/RTVK bëhen të pavlefshme.
3. T’i japë subjektit, shoqërisë “Alfa Kabëll” sh.p.k., me vendndodhje në qytetin e Shkodrës, licencë, duke e autorizuar të funksionojë si operator televiziv kabllor privat, në fushën e transmetimeve të televizionit me kabëll, për një periudhë prej 6 vjetësh nga data e hyrjes në fuqi të licencës, për të penetruar në qytetet Tiranë e Shkodër.
4. Në aneksin e licencës jepen kushtet e saj, ku përfshihen struktura programore, zonat e penetrimit, kushtet teknike dhe tarifat.
5. Ky vendim hyn në fuqi pas botimit në Fletoren Zyrtare. 


Kryetari
Halil Lalaj




